অনুষ্কা শংকর

অনুষ্কা শঙ্কর (জন্ম: ১৯৮১) একজন সেতার বাদক এবং সুরকার। তিনি ভারতীয় বাঙালি সেতারবাদক পণ্ডিত রবি শঙ্কর এবং সুকন্যা রাজনের কন্যা।

প্ৰাথমিক জীবন 
অনুষ্কা শঙ্কর ইংল্যান্ডের লন্ডন নগরীতে জন্মগ্রহণ করেন। সে সময় তার বাবার বয়স ছিল ৬১ বছর। তার শৈশব লন্ডন ও দিল্লিতে কাটে। নয় বছর বয়স থেকে তিনি তার বাবার কাছে সেতারের দীক্ষা নিতে শুরু করেন। বাবার দিক থেকে তিনি মার্কিন সংগীতশিল্পী নোরা জোন্স (জন্ম গীতালি নোরাহ শঙ্কর হিসেবে) এবং ১৯৯২ সালে প্রয়াত শুভেন্দ্র শুভ শঙ্করের বোন। অনুষ্কা তেরো বছর বয়সে প্রথম জনসমক্ষে সেতার পরিবেশন করেন; সেই থেকেই তার শিল্পীজীবন শুরু হয়। তার ঐ পরিবেশনায় তবলাবাদক ছিলেন জাকির হুসেইন।

কিশোর বয়সে তিনি ক্যালিফোর্নিয়ার এনকিনিটাসে থাকতেন এবং সান দিয়েগুইটো হাই স্কুল একাডেমিতে পড়তেন। তিনি ১৯৯৯ সালে সম্মাননাসহ স্নাতক উপাধি অর্জন করেন এবং বিশ্ববিদ্যালয়ে পড়াশোনা চালিয়ে যাওয়ার পরিবর্তে সংগীতে শিল্পীজীবন গড়ার সিদ্ধান্ত নেন।

পেশা 

রেকর্ডিং স্টুডিওতে তার প্রথম অভিজ্ঞতা হয় যখন এঞ্জেল রেকর্ডস তার বাবার জন্মদিন উপলক্ষে ইন সেলিব্রেশন নামে একটি বিশেষ চার-সিডির বক্স সেট প্রকাশ করেছিল। চৌদ্দ বছর বয়স থেকে তিনি তার বাবার সাথে সারাবিশ্বে বিভিন্ন কনসার্টে অংশ নিচ্ছিলেন। পনেরো বছর বয়সে তিনি জর্জ হ্যারিসনের প্রযোজিত ল্যান্ডমার্ক অ্যালবাম চ্যান্টস অফ ইন্ডিয়ায় তার বাবাকে সহায়তা করেছিলেন। তাদের উভয়ের নির্দেশনায় তিনি স্বরলিপি এবং শেষ পর্যন্ত রেকর্ডে অংশগ্রহণকারীদের পরিচালনার দায়িত্বে ছিলেন। এই অভিজ্ঞতার পরে, অ্যাঞ্জেল রেকর্ডস প্রধানরা তাকে তাদের জন্য কাজ করার আমন্ত্রণ জানতে তার বাড়িতে এসেছিল। তিনি ষোল বছর বয়সে অ্যাঞ্জেল/ ইএমআইয়ের সাথে তার প্রথম স্বতন্ত্র রেকর্ডিং চুক্তিতে স্বাক্ষর করেছিলেন।

তিনি ১৯৯৮ সালে তার প্রথম অ্যালবাম প্রকাশ করেছিলেন। তার পর ২০০০ সালে তার অ্যালবাম অনুরাগ প্রকাশ পায়।

তিনি তার সঙ্গীত প্রতিভার জন্য তিনি ১৯৯৮ সালে প্রথম কোনো নারী হিসেবে বৃটেনের হাউজ অব কমন্স শিল্ড লাভ করেন। তিনিই সবচেয়ে কম বয়সে এই সম্মান লাভ করেন। তিনি ২০০০ সালের ফেব্রুয়ারিতে কলকাতার রামকৃষ্ণ সেন্টারে প্রথম মহিলা পারর্ফমার হিসেবে সেতার পরিবেশন করেন। ২০০৩ সালে ইন্ডিয়ান টেলিভিশন একাডেমি, আসমী এবং ইন্ডিয়া টাইমস্ তাকে বছরের সেরা চারজন মহিলার মধ্যে অন্যতম হিসেবে নির্বাচিত করে। ২০০৪ সালে টাইম ম্যাগাজিন এশিয়া এডিশন কর্তৃক তাকে এশিয়ার ২০ জন সেরা হিরোর একজন হিসেবে নির্বাচিত করা হয়।

ভারতীয় শাস্ত্রীয় সংগীতের তিনটি অ্যালবাম প্রকাশের পর তিনি রেকর্ডিং থেকে কয়েক বছর দূরে ছিলেন। নিজের বাবার মেয়ে পরিচয়ের বাইরে নিজেকে একক শিল্পীরূপে প্রতিষ্ঠিত করতে তিনি প্রস্তুতি গ্রহণ করেন। এই সময়ে তিনি বিশ্বব্যাপী ভ্রমণ করে প্রতি বছর গড়ে ৫০ থেকে ৬০ টি কনসার্ট করেন। ২০০৫ সালে তার প্রথম স্ব-উৎপাদিত, স্ব-রচিত, নন-ক্লাসিকাল অ্যালবাম ও তার চতুর্থ অ্যালবাম রাইজ মুক্তি পায়। তার অ্যালবাম রাইজ বেস্ট কনটেম্পরারি ওয়ার্ল্ড মিউজিক ক্যাটেগোরিতে গ্র্যামি পুরস্কারের জন্য মনোনীত হয়েছিল। এটি ছিল গ্রামি পুরস্কারে তার দ্বিতীয় মনোনয়ন। অনুশকা শংকরই প্রথম ভারতীয় নারী যিনি গ্র্যামি পুরস্কারের ৪৮তম অনুষ্ঠানে সঙ্গীত পরিবেশন করেছেন।

অভিনয় ও লেখালেখি 

তিনি অভিনয় আর লেখালেখিও করেছেন। তিনি ২০০৪ সালে ড্যানস লাইক অব ম্যান-এ অভিনয় করেন। তিনি ২০০২ সালে তার বাবার উদ্দেশ্যে একটি জীবনীগ্রন্থ লিখেছিলেন, যার নাম ছিল বাপি: দ্য লাভ অফ মাই লাইফ। এছাড়া তিনি বিভিন্ন বইতে অবদান রেখেছিলেন। কলামিস্ট হিসাবে তিনি তিন বছরের জন্য ভারতের সিটি ম্যাগাজিনে মাসিক কলাম লিখেছিলেন। এছাড়া তিনি ভারতের দ্বিতীয় বৃহত্তম সংবাদপত্র হিন্দুস্তান টাইমসের সাপ্তাহিক কলামিস্ট হিসাবে এক বছর লিখেছেন।

ব্যক্তিগত জীবন 

তিনি আমেরিকা, যুক্তরাজ্য এবং ভারতে বেড়ে ওঠেন। ২০১০ সালে তিনি ব্রিটিশ পরিচালক জো রাইটকে বিয়ে করেছিলেন। তাদের দুটি পুত্র সন্তান হয়। ২০১২ সালে তাদের বিবাহবিচ্ছেদ হয়। তিনি লন্ডনে তার দুই ছেলের সাথে থাকেন।

পুরস্কার 
 ১৯৯৮ সালে তিনি ব্রিটিশ হাউস অফ কমন্স শিল্ড লাভ করেন।
 ২০০৩ সালে ভারতে বিশ্ব মহিলা দিবসে "বৰ্ষসেরা মহিলা" পুরস্কার পান।
 ২০০৪ সালে টাইম ম্যাগাজিনের এশিয়া মহাদেশ সংস্করণে ২০ এশিয়ান হিরোস শীৰ্ষক তালিকাতে স্থান লাভ করেন।
 ২০০৩ সালে তিনি নিজের তৃতীয় অ্যালবাম “লাইভ এট কাৰ্নেগী হল” এর জন্য গ্ৰামি অ্যাওয়ার্ডে তিনি ও তার বোন নোরা জোন্স এক সাথে মনোনীত হন। কম বয়সে এই সম্মান লাভ করা তিনি বিশ্বের প্ৰথম মহিলা ছিলেন।
 রাইজ অ্যালবামের জন্য গ্ৰামি অ্যাওয়ার্ডে মনোনয়ন লাভ করেন।
 ট্রা‌ভেলার অ্যালবামের জন্য ২০১৩ সালে তৃতীয়বার মনোনয়ন লাভ করেন।
 ট্রেসেস অব ইউ অ্যালবামের জন্য ২০১৪ সালে মনোনয়ন লাভ করেন।
 ২০১২ সালে ট্রা‌ভেলার অ্যালবামের জন্য সংলাইন্স শ্ৰেষ্ঠ শিল্পী পুরস্কার (Songlines Music Award) পান।
 ইতালীয় জ্যোতির্বিদ সিলভানো ক্যাসুলি দ্বারা আবিষ্কৃত গ্রহাণু ২৯২২72২ আনুশঙ্কর তার সম্মানে নামকরণ করা হয়েছিল। যা সরকারিভাবে  ২০১৭ সালের ১২ জানুয়ারি Minor Planet Circularsতে প্রকাশ করেছিল Minor Planet Center ().

তথ্যসূত্র

বহিঃসংযোগ 

 
 

সেতার বাদক
যন্ত্রসঙ্গীত শিল্পী
১৯৮১-এ জন্ম
২০শ শতাব্দীর ভারতীয় নারী সঙ্গীতজ্ঞ
২০শ শতাব্দীর ভারতীয় সঙ্গীতশিল্পী
মার্কিন যুক্তরাষ্ট্রে ইংরেজ অভিবাসী
২০শ শতাব্দীর ভারতীয় সুরকার
২১শ শতাব্দীর ভারতীয় সুরকার
লন্ডনের সঙ্গীতজ্ঞ
বাঙালি হিন্দু
২১শ শতাব্দীর নারী সুরকার
ভারতে মার্কিন প্রবাসী
জীবিত ব্যক্তি
ইংরেজ সঙ্গীতশিল্পী-গীতিকার
মার্কিন গায়িকা-গীতিকার
বাঙালি গীতিকার
বাঙালি বংশোদ্ভূত ব্রিটিশ
বাঙালি বংশোদ্ভূত মার্কিন ব্যক্তি
২০শ শতাব্দীর মার্কিন সুরকার
২১শ শতাব্দীর মার্কিন সুরকার
২১শ শতাব্দীর মার্কিন নারী সঙ্গীতজ্ঞ